เฟซกีนี

เฟซกีนี (; ) เป็นหน้ากากที่ออกแบบขึ้นสำหรับนักว่ายน้ำและผู้ไปเที่ยวที่ชายหาด โดยคลุมหัวและเผยให้เห็นเพียงตา จมูก และปาก สิ่งประดิษฐ์นี้ได้รับการคิดค้นโดย Zhang Shifan อดีตนักบัญชีจากชิงเต่าใน ค.ศ. 2004 และต่อมากลายเป็นแนวโน้มแฟชั่นประจำเมืองนี้

เฟซกีนีเป็นที่นิยมในชิงเต่า เพราะผู้คนใช้มันป้องกันตนเองจากรังสีอัลตราไวโอเลตขณะอยู่กลางแดดและจากแมงกะพรุน แมลง และสิ่งก่อความระคายเคืองอื่น ๆ ที่ชายหาด หน้ากากนี้ทำมาจากผ้ายืดที่ใช้ทำชุดว่ายน้ำ และมีสีกับลวดลายที่แตกต่างกัน ผู้คนมักสวมใส่หน้ากากนี้ร่วมกับการใช้เครื่องกันแดดอื่น ๆ เช่น บอดี้สูทที่มีแขนยาว แว่นตา หมวกบังแดด หรือร่ม

อ้างอิง

แหล่งข้อมูลอื่น


Category:หมวก
Category:สิ่งประดิษฐ์ของจีน
Category:อุปกรณ์ป้องกันส่วนบุคคล
Category:ชิงเต่า
Category:หน้ากากกีฬา